Cinse (haswè)

Ene cinse, c' est ene sitindowe di tchamps, avou les bastimints ki vont avou, la k' on prodût des sacwès po magnî, sovint tot tcherwant des teres.

 Motlî 
Li djin ki fwait tourner ene cinse si lome cinsî ou cinsresse. 

Ene pitite cinse si lome ene cinslote.

Li cinse pout apårtini a on ritche prôpietaire, ey esse louwêye a on trecinsî, ki lyi doet payî, tos ls ans, les trecins.

D' on foirt pitit cinsî, on dit on petron, on halcotî, mins assez rålmint, on payizanCi mot la est sovint veyou d' on laid costé e walon, dabôrd k' e francès, li sfwait mot vout dire "cinsî", pår avou on nôbe sinse..

 Sôres di cinses 
Dins ene cinse come dinltins, on acleve totes sôres di biesses (bovrins, pourceas, poytreye, tchivås et pus toit, boûs d' atelaedje, et motons). 

Et ahiver diferinnès couteures (four, dinrêyes d' awousse, crompires, betråles).

Dispu l' fén do 20inme sieke, el Walonreye, les cinses sont divnowes pus specialijheyes. Gn a, metans:
 des cinses laeçreces
 des cinses di veas tetåds
 des poitchreyes
 des poytreyes.
 des cinses coûtivreces (sins bisteu): frumint, betråles.
…

Gn a yeu eto des cinses avou des aclevaedjes a pårt:
 cinse ås bizons
 cinse otruchrece

Sacwants d' ces cinses la ont divnou des cinses sicolreces.

 Pî-note 

Categoreye:Agricoûteure